रोज़े का मुख्य उद्देश्य इंसानों को अपनी इच्छाओं पर काबू करना है और इसके साथ-साथ रोज़ा आपसी भाईचारे का भी सन्देश देता है. रोज़ा रखने वाले व्यक्ति को गरीबों व जरूरतमंद लोगों के दुख-दर्द व भूख-प्यास का आभास होता है. रमज़ान के महीने को सब्र और सुकून भरा महीना भी कहा जाता है. ऐसा कहा जाता है कि रमज़ान के महीने में अल्लाह की खास रहमत बरसती है और खुद अल्लाह ने कुरान शरीफ में रोज़ा रखने को जरुरी बताया है.